CELEX: 31983R0198
Language: el
Date: 1983-01-25 00:00:00
Title: Κανονισμός (ΕΟΚ) αριθ. 198/83 του Συμβουλίου της 25ης Ιανουαρίου 1983 σχετικά με τις αλιευτικές δραστηριότητες στα ύδατα που υπάγονται στην κυριαρχία ή τη δικαιοδοσία των Κρατών μελών, ο οποίος εκδίδεται προσωρινά αναμένοντας τον καθορισμό των TAC και των ποσοστώσεων για το έτος 1983

Avis juridique important

|

31983R0198

Κανονισμός (ΕΟΚ) αριθ. 198/83 του Συμβουλίου της 25ης Ιανουαρίου 1983 σχετικά με τις αλιευτικές δραστηριότητες στα ύδατα που υπάγονται στην κυριαρχία ή τη δικαιοδοσία των Κρατών μελών, ο οποίος εκδίδεται προσωρινά αναμένοντας τον καθορισμό των TAC και των ποσοστώσεων για το έτος 1983  

Επίσημη Εφημερίδα αριθ. L 025 της 27/01/1983 σ. 0032 - 0032

***** ΚΑΝΟΝΙΣΜΟΣ (ΕΟΚ) αριθ. 198/83 ΤΟΥ ΣΥΜΒΟΥΛΙΟΥ  της 25ης Ιανουαρίου 1983  σχετικά με τις αλιευτικές δραστηριότητες στα ύδατα που υπάγονται στην κυριαρχία ή τη δικαιοδοσία των Κρατών μελών, ο οποίος εκδίδεται προσωρινά αναμένοντας τον καθορισμό των TAC και των ποσοστώσεων για το έτος 1983  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 για τη θέσπιση κοινοτικού καθεστώτος διατήρησης και διαχείρισης των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, στις 25 Ιανουαρίου 1983, το Συμβούλιο θέσπισε κοινή αλιευτική πολιτική που καλύπτει ιδίως τον καθορισμό των συνολικών επιτρεπόμενων αλιευμάτων (TAC) και των ποσοστώσεων για το έτος 1982, καθεστώς πρόσβασης και διαρθρωτική πολιτική·  ότι, αναμένοντας τις προτάσεις της Επιτροπής για τα TAC και τις ποσοστώσεις που θα εφαρμοστούν το 1983, είναι αναγκαίο να εξασφαλιστεί η συνέχιση άσκησης της αλιείας από σκάφη των Κρατών μελών, με βάση τις ποσότητες που προβλέπονται για το έτος 1982, λαμβάνοντας υπόψη τους στόχους διατήρησης·  ότι η αλιεία του σκουμπριού από το «ανατολικό» απόθεμα, που απαγορευόταν το 1982, μπορεί να επιτραπεί για περιορισμένες ποσότητες, έπειτα από τη συμφωνία που συνάφθηκε με τη Νορβηγία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Προσωρινά, μέχρι να αποφασίσει το Συμβούλιο για τις προτάσεις της Επιτροπής σχετικά με τα TAC και τις ποσοστώσεις που θα εφαρμοστούν το 1983, τα σκάφη υπό σημαία Κράτους μέλους ασκούν τις αλιευτικές τους δραστηριότητες κατά τους συνήθεις εποχιακούς κύκλους και σύμφωνα με τον κανονισμό (ΕΟΚ) αριθ. 172/83 (2). Ωστόσο, η αλιεία του σκουμπριού επιτρέπεται στις ζώνες CIEM ΙΙΙ α), ΙΙΙ β), γ), δ) (ζώνη ΕΟΚ), ΙΙ α) (ζώνη ΕΟΚ) και IV για τα σκάφη υπό δανική και βελγική σημαία μέχρι τις ακόλουθες ποσότητες, αντίστοιχα, για ολόκληρο το έτος 1983:  - Δανία: 6 400 τόνοι,  - Βέλγιο: 100 τόνοι.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Ιανουαρίου 1983.  Για το Συμβούλιο  Ο Πρόεδρος  J. ERTL  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 24 της 27. 1. 1983.